
RAPORT  
asupra proiectului de Lege pentru modificarea și completarea Legii cooperației agricole nr. 566/2004
(PL.x 459/2019)

În conformitate cu prevederile art. 94 din Regulamentul Camerei Deputaţilor, republicat Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, cu proiectul de Lege pentru modificarea și completarea Legii cooperației agricole nr. 566/2004, transmis cu adresa nr. PLx 459  din 14  octombrie  2019 și înregistrat sub nr. 4c-5/488/15.10.2019.
Camera Deputaţilor este Cameră decizională, potrivit prevederilor art.75 din Constituţia României şi ale art. 91 din Regulamentul Camerei Deputaţilor, republicat.
Proiectul de lege a fost adoptat de Senat în şedinţa din 9  octombrie  2019.
La întocmirea prezentului raport, comisia a avut în vedere:
· avizul favorabil al Consiliului Economic și social (nr. 2362/14.05.2019).
· avizul favorabil al  Consiliului Legislativ (nr.457/04.06.2019).
· avizul favorabil  al Comisiei juridice, de disciplină și imunități din 17.12.2019.
· avizul negativ al Comisiei pentru politică economică, reformă şi privatizare  nr. 4c-1/191/22.10.2019.
Proiectul de lege are ca obiect de reglementare modificarea şi completarea Legii cooperaţiei agricole nr.566/2004, astfel încât grupurile/organizaţiile de producători să poată beneficia de facilităţile fiscale prevăzute de lege.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința online  din data de 1 iulie 2020. Membrii Comisiei au participat la dezbateri conform listei de prezență.
La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Sorin Claudiu Roșu Mareș, secretar de stat în cadrul Ministerului Agriculturii și Dezvoltării Rurale.
În urma examinării proiectului de lege şi a opiniilor exprimate  membrii Comisiei pentru agricultură, au hotărât, cu majoritatea voturilor celor prezenți , să supună plenului Camerei Deputaţilor spre dezbatere şi adoptare proiectul de lege pentru modificarea și completarea Legii cooperației agricole nr. 566/2004, cu amendamentele admise redate în anexa  care face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,
Alexandru STĂNESCU
	





  Șef serviciu Consilier parlamentar, Anton Păştinaru 
consilier parlamentar dr. Gabriela Amalia Ciurea                        









Anexa 
AMENDAMENTE ADMISE _ PLx 459/2019

În urma dezbaterilor, Comisia propune adoptarea proiectului de lege cu următoarele amendamente: 

	Nr. crt.
	Legea 
Cooperației agricole
 nr.  566/2004
	Text Senat
	Text propus 
(autor amendament)

	Motivare

	1.
	
	
LEGE
 pentru modificarea și completarea Legii cooperației agricole nr. 566/2004
	Nemodificat
	

	2.
	
	Art.I – Legea cooperației agricole nr. 566/2004, publicată în Monitorul Oficial al României, Partea I, nr. 1236 din 22 decembrie 2004, cu modificările și completările ulterioare, se modifică și se completează după cum urmează:
	Nemodificat
	

	3.
	


Art. 3.-
(2) Persoanele fizice şi/sau persoanele juridice care se asociază în cooperative agricole trebuie să fie fermieri activi în concordanţă cu legislaţia în vigoare sau să aibă cod CAEN principal din secţiunea A "Agricultură, silvicultură şi pescuit", diviziunea 01, secţiunea C "Industria prelucrătoare", diviziunea 10, 11, 12.
	
	1.La articolul 3, alineatul (2) se modifică și va avea următorul cuprins:
Art. 3
(2)  Persoanele juridice care se asociază în cooperative agricole trebuie să fie fermieri activi în concordanţă cu legislaţia în vigoare sau să aibă cod CAEN  autorizat pentru funcționare din secţiunea A "Agricultură, silvicultură şi pescuit", diviziunea 01 sau secţiunea C "Industria prelucrătoare", diviziunea 10, 11, 12 sau secțiunea H "Transport și Depozitare", diviziunea 52.
Autori:
Deputat UDMR  Lóránd-Bálint  Magyar
Deputat UDMR   Csaba-István  Sebestyén
	Alin. (2) art. 3 are intenții foarte bune de a încuraja asocierea producătorilor pentru a putea face față competiției pe piața unică și să realizeze ei investiții prin care să adauge valoare producției primare agricole, să scurteze numărul intermediarilor de pe lanțul alimentar.
În cazul persoanelor fizice au fost întâmpinate probleme în relația cu AFIR pentru că au fost beneficiari care sunt fermieri, dar nu au putut face dovada pentru că exploatează suprafețe mai mici decât cele înregistrate la APIA.
Pentru a combate și preveni aceste situații este recomandabil ca, în cazul membrilor cooperativelor agricole persoane fizice, să nu fie aplicabilă această obligație.

	4.
	
	
	2.La articolul 3, după alineatul (2) se introduce un alineat nou, alin.(3), cu următorul cuprins:

(3)Gospodăria țărănească prevăzută la art.9 lit. h) se poate asocia în cooperative agricole. Modul de autorizare a gospodăriei țărănești se va stabili prin ordin comun al Ministerului Agriculturii și Dezvoltării Rurale și al Autorității Naționale Sanitare Veterinare și pentru Siguranța Alimentelor.
Autor:
Deputat PSD Dănuț Păle
	

	5.
	Art. 7.-


Cooperativa agricolă este producătoare de produse agricole și/sau alimentare, desfășoară, în condițiile legii, activități comerciale și/sau prestatoare de servicii în sectorul agroalimentar, urmărind în acest scop:

	
	3.La articolul 7, partea introductivă se modifică și va avea următorul cuprins:

Cooperativa agricolă este producătoare de produse agricole și/sau alimentare, primare și/sau procesate, desfășoară, în condițiile legii, activități comerciale și/sau prestatoare de servicii și poate realiza investiții în sectorul agroalimentar, urmărind în acest scop:
Autor:
Deputat PSD Dănuț Păle
	Sunt și cooperative care nu sunt producătoare de produse agroalimentare și prin această reformulare se clarifică acest aspect și că poate realiza investiții ca entitate independentă.




	6.
	Art. 9.-
 În înțelesul prezentei legi, următorii termeni se definesc astfel: 
a) membru fondator - persoana fizică sau persoana juridică care semnează actul constitutiv al cooperativei agricole;

b)membru cooperator acţionar - persoana fizică care depune o cerere de înscriere şi subscrie la capitalul social al cooperativei agricole aportul prevăzut în actul constitutiv; persoanele juridice care participă la constituirea cooperativei
agricole de gradul 2 sunt considerate membri cooperatori în cadrul acestor cooperative;


b1) membru cooperator asociat - persoana fizică sau persoana juridică care nu subscrie la capitalul social, dar care doreşte să devină membru cooperator şi depune cerere de înscriere în cooperativa agricolă, pe o perioadă de probă până la acceptarea sa ca membru cooperator, perioadă de probă reglementată prin statutul cooperativei agricole aprobat de adunarea generală, în care sunt prevăzute drepturile şi obligaţiile membrului asociat şi care nu poate depăşi un an fiscal;
	
	4.La articolul 9, literele a)- b1)  se modifică  și vor avea următorul cuprins:
a)	membru fondator – persoană fizică sau persoană juridică prevăzută la art. 3 alin. 2, care semnează actul constitutiv al cooperativei agricole.
b)	membru cooperator acționar – persoană fizică care depune o cerere de înscriere și subscrie la capitalul social al cooperativei agricole aportul prevăzut în actul constitutiv; persoanele juridice prevăzute la  art.3 alin.(2) care participă la constituirea cooperativei agricole de grad 2 sunt considerate membri cooperatori în cadrul acestor cooperative;
b1) membru cooperator asociat - persoana fizică sau persoana juridică care nu subscrie la capitalul social, dar care poate să devină membru cooperator acționar.
Autor:
Deputat PSD
Alexandru Stănescu


	













	7.
	
	






	5.La articolul 9, după litera g) se introduc două noi litere,   literele h) și i), cu următorul cuprins:
h) gospodăria țărănească este o exploatație agricolă mixtă de culturi și creștere a animalelor care funcționează în baza atestatului de gospodar emis de  unitatea administrativ-teritorială.

i) cooperativă agricolă activă - o cooperativă agricolă care a avut  cifră de afaceri sau angajați în orice moment pe parcursul perioadei de referință.  
	










În prezent sunt foarte multe cooperative care nu depun bilanț sau nu înregistrează activități economice. Este nevoie ca ele să fie stimulate pentru a fi funcționale din punct de vedere comercial. Definiția propusa este conform Eurostat.

	8.
	Art.12.-


(2) Se interzice folosirea sintagmei cooperativă agricolă în denumirea societăţilor care nu au statutul de cooperativă agricolă şi forma de organizare corespunzătoare.
	
	6.La articolul 12, alineatul (2) se modifică și va avea următorul cuprins:
(2) Se interzice folosirea sintagmei cooperativă agricolă, coop sau cooperativa, în denumirea, brandurile, mărcile înregistrate ale societăţilor, în promovarea entităților care nu au statutul de cooperativă/societate cooperativă şi forma de organizare corespunzătoare.
	

	9.
	  


Art. 15.-
 (8) Majorarea sau reducerea capitalului social, dacă este mai mare de 10%, se afişează la sediul cooperativei agricole.
 Majorarea sau reducerea poate fi operată numai după 30 de zile de la data afişării.
	
	7. La articolul 15, alineatul (8)  se modifică și va avea următorul cuprins: 

(8) Majorarea sau reducerea capitalului social, dacă este mai mică de 10%, se afişează la sediul cooperativei agricole.
Majorarea sau reducerea poate fi operată numai după 30 de zile de la data afişării. 
	Pentru a elimina eroarea existentă în legea de bază.




	10.
	Art. 16.-
(6) Obligațiile membrilor cooperatori sunt următoarele:

f) să respecte prevederile actelor constitutive ale cooperativei agricole.
	
	8.La articolul 16, litera f) a  alineatul (6) se modifică și va avea  următorul cuprins:
f) să respecte prevederile actelor constitutive și regulamentele interne ale cooperativei agricole. 
	

	11.
	
	
	9.La articolul 16, după litera f) se introduce o nouă literă, litera g) cu următorul cuprins:
g) să acopere integral eventualele prejudicii cauzate cooperativei agricole.
	

	12.
	Art19.-

	
	10.La articolul 19, dupa alin. (1) se introduc două noi alineate, alin. (2) și (3) cu următorul cuprins:
(2) În conformitate cu regulile de drept comun angajații și prestatorii de servicii cu profesie liberală răspund solidar faţă de cooperativa agricolă, de modul în care îşi îndeplinesc atribuțiile/mandatul și sunt responsabili pentru erorile personale comise. Aceștia pot fi declarați responsabili civil pentru delictele comise de membrii consiliului de administrație, dacă au aflat acest lucru și nu au înștiințat membrii adunării generale.
(3)Contractele între cooperativa  agricolă și membri se încheie pe o perioadă de minimum 3 ani.
	
În țările agrare cu cooperative agricole puternice sunt stabilite atribuții și responsabilități foarte clare pentru toți factorii implicati și ghidați pentru a preveni să se greșească din eroare sau în mod intenționat. Are caracter de prevenție și responsabilizare. Ia în calcul directorul executiv, cenzorul si avocatul unei cooperative.

	13.
	Art.24.-
Adunarea generală ordinară are următoarele atribuții:

c) aprobă şi modifică statutul, înscrierea, excluderea membrilor din cooperativa agricolă, precum şi contestaţiile celor cărora li s-a respins înscrierea sau ale celor excluşi;
	
	11.La articolul  24, litera c)  se modifică  și va avea următorul cuprins:

c) aprobă şi modifică statutul și  regulamentele interne urmărind  relațiile dintre cooperativa agricolă  și membri, normele interne și procedurile specifice, înscrierea, excluderea membrilor din cooperativa agricolă, precum şi contestaţiile celor cărora li s-a respins înscrierea sau ale celor excluşi;
	

Pentru a crește numărul de cooperative funcționale este nevoie să stabilească clar principii de lucru corecte, echidistante și transparente așa cum procedează și cooperativele din UE.  



	14.
	Art.29.-


	
 







	12.La articolul 29, după alineatul (2) se introduc două noi alineate, alin. (21) și (22), cu următorul cuprins:
(21) Pot fi aleși în consiliul de administrație, membrii cooperatori deținători de părți sociale cu o vechime mai mare de 2 ani.
(22) Orice persoană fizică sau juridică poate fi membru în consiliul de administrație într-o singură cooperativă agricolă, pe același sector de activitate și grad.
	În țările cu cooperative puternice, anual se realizează instruirea/perfecționarea președintelui, membrilor consiliului de administrație, angajaților și membrilor cooperatori pentru a fi responsabili, acționa în spiritul principiilor cooperatiste și veni în sprijinul integrării producției și obținerii de valoare adăugată pentru membrii. Considerăm că ai nevoie de experiență și să desfășori activitate prin intermediul unei cooperative care are o vechime pe piață și implicit obiective mai ambițioase decât un start up. În majoritatea țărilor din UE se solicită o vechime de 3 ani pentru membrii Consiliului de Administrație.

	15.
	Art. 38.-
(3)Registrele membrilor cooperatori se pot ţine pe suport hârtie şi/sau în sistem computerizat.
	
	13.La articolul 38, după alineatul (3) se introduce un nou alineat, alin. (4), cu următorul cuprins:

(4) Metodologia generală de întocmire a registrelor prevăzute la alin. (1), precum și conținutul minim al fișei de post pentru funcția de director executiv al cooperativei agricole se vor elabora de către cooperativele agricole, cu respectarea prevederilor legale, ale statutului și vor fi aprobate de către adunarea generală.
	Pentru transparentizare si buna funcționare a cooperativelor pe termen lung se va agrea impreuna cu reprezentantii uniunilor și cooperativelor un continut al registrelor care sa vina in sprijinul celor care nu sunt atat de experimentati si pentru a  înlătura nesiguranța/neîncrederea și crează premizele dezvoltării unor cooperative agricole performante, durabile în timp similar celor din alte state europene și nu numai.


	16.
	Art. 44.-
Mijloacele financiare ale cooperativei agricole sunt formate din:

d) taxele de înscriere plătite de membrii cooperatori, donaţii, sponsorizări, subvenţii, granturi, fonduri nerambursabile şi alte mijloace financiare.
	
	14.La articolul 44, litera d) se modifică și va avea următorul cuprins:


d) taxele de înscriere, cotizațiile plătite de membrii cooperatori, donaţii, sponsorizări, subvenţii, granturi, fonduri nerambursabile şi alte mijloace financiare.
	Scopul cooperativei agricole este deservirea intereselor membrilor. Membrii unor cooperative preferă să plătească și cotizații sau doar cotizații în detrimentul unei sume pentru achiziția unui input sau valorificarea producției pentru a susține desfășurarea activității cooperativei și eventual pentru cheltuieli neprevăzute sau investiții în comun. 
Este necesară precizarea expresă a cotizațiilor pentru a evita interpretările personalului MFP din teritoriu. 

	17.
	Art. 45-. 


(3) În cazul distribuirii profitului prin dividende, distribuirea către membrii cooperatori se face proporţional cu participarea acestora la capitalul social şi/sau la realizarea cifrei de afaceri anuale a cooperativei agricole.
	
	15.La articolul 45, alineatul (3) se modifică și va avea următorul cuprins:
(3) În cazul distribuirii profitului prin dividende, distribuirea către membrii cooperatori se face proporţional cu participarea acestora la capitalul social şi/sau la realizarea cifrei de afaceri anuale a cooperativei agricole, cu respectarea prevederilor alin. (2).
	Este necesară consolidarea patrimoniului cooperativei pentru a putea veni în sprijinul membrilor săi și le crește veniturile. Pentru aceasta este nevoie de bani pentru investiții.
Scopul prioritar al cooperativei nu este să facă profit ci să deservească intereselor legale ale membrilor. Membrii vor primi oricum sume mici care nu îi ajută în mod individual, ci sunt mai utile dacă sunt investite în comun de către cooperativă.   

	18.
	CAPITOLUL IX: Regimul juridic al patrimoniului cooperativelor agricole 
Art. 47
(1)Proprietatea cooperativei agricole se compune dintr-o parte divizibilă şi o parte indivizibilă.
(2) Partea indivizibilă poate fi împărţită între membrii cooperatori în caz de dizolvare şi lichidare.

	






	16. Articolul 47 se modifică și va avea următorul cuprins:

(1)Proprietatea cooperativei agricole se compune dintr-o parte divizibilă şi o parte indivizibilă.
(2) Partea indivizibilă poate fi împărţită între membrii cooperatori în caz de dizolvare şi lichidare.
(3) În caz de dizolvare și lichidare, bunurile patrimoniale aferente  părții indivizibile care au fost finanțate/cofinanțate din fonduri nerambursabile europene sau naționale, pot fi transmise către alte cooperative agricole active cu obiect de activitate similar, în care membrii cooperatori pot participa cu părțile sociale ca aport în natură, printr-o procedură stabilită în statutul cooperativei agricole. 
(4) Dacă în termen de 6 luni de la terminarea operațiunilor de lichidare, lichidatorii nu au reuşit să transmită bunurile în condiţiile prevăzute la alin. (3), precum şi în cazul în care statutul cooperativei agricole nu prevede o procedură de transmitere a bunurilor ori dacă prevederea este contrară legii sau ordinii publice, bunurile rămase după lichidare vor fi atribuite de instanţa competentă unei cooperative agricole active cu obiect de activitate similar, cea mai apropiată ca distanță. 
(5) Data transmiterii bunurilor este cea a întocmirii procesului-verbal de predare-preluare.
(6)Excepție de la alin. (3)-(5) fac bunurile din patrimoniul cooperativelor agricole asupra cărora sunt constituite sarcini în favoarea băncilor finanțatoare.
 (7)Prevederile alin. (3)-(5) nu sunt aplicabile procedurilor de executare silită.



	Dacă dorim ca cooperativele din România să aibe șansa de a se apropia ca și dezvoltare, patrimoniu și cifră de afaceri de cele din occident trebuie să le oferim condiții similare. 
Peste tot în lume cooperativele sunt gândite să se dezvolte, să ofere serviciile de care au nevoie membri și să se perenizeze și pentru generațiile următoare de fermieri, moștenitori. Acest articol preia într-o variantă mult mai soft modelul cooperativelor agricole din Franța și este practicat în cazul organizațiilor neguvernamentale în Romania, preluând art. 60 al OG 26/2000 fiind înlocuit cuvântul organizație cu cooperativă motivat de rolul socio-economic al cooperativelor agricole, iar prin această prevedere se asigură și rolul social al cooperativelor românești. 
Acest articol are rolul de a ține la distanță oportuniștii care doresc să realizeze o investiție cu 70-90% nerambursabil prin cooperativa și după terminarea perioadei de monitorizare să împartă investiția sau o preia unul dintre aceștia.
Trebuie ca legea să fie clară și să încurajeze desfășurarea unor activități în comun pe termen lung, alese de membrii fiecărei cooperative în parte. 
Cooperativele agricole au anumite specificități, nu sunt pentru toată lumea, doar pentru cei care inteleg și aplica principiile cooperatiste. În prezent au o cotă de piață de 3% și pot ajunge la 20% cota de piață din producția agroalimentară finită. Este clar că nu o să se cooperativizeze toată România, nici măcar Ceaușescu nu a reușit, cu forța. Cooperativa este cea mai bună unealtă de întrajutorare a fermierilor care doresc să își crească gradul de competitivitate și certitudine în piața unică făcând mult mai ușor față competiției.
Este foarte importantă stabilitatea și capitalizarea cooperativelor să poată realiza investiții în interesul membrilor pe termen lung pentru a putea avea un impact socio-economic în zona unde își desfășoară activitatea și asigura certitudine și continuarea activității fermierilor mici și mijlocii în special.  
Necesitatea de dezvoltare a cooperativelor și lipsa capitalurilor proprii necesare pentru investiții, duc la solicitarea de credite bancare de către coperative. Pentru obținerea surselor de finanțare și securizarea intereselor finanțatorilor privind recuperarea creditelor, este necesară garantarea sumelor împrumutate, cu bunuri proprii ale cooperativei. Mecanismele juridice specifice de recuperare, presupun existența posibilității legale a creditorului de a executa liber bunul ce face obiectul garanției (Propuneri ARB).

	19.
	

Art. 691
Uniunile de ramură ale cooperativelor agricole se pot asocia în organizații profesionale 
reprezentative la nivel național nonprofit, cu personalitate juridică și apolitică, în conformitate cu preverile legislației în vigoare.



	

	17.Articolul  691 se modifică și va avea următorul cuprins:
Uniunile de ramură ale cooperativelor agricole se vor asocia în Federația Națională a Uniunilor de Ramură a Cooperativelor Agricole din România, organizație profesională, reprezentativă la nivel national, nonprofit, cu personalitate juridică și apolitică.

	Cooperativele agricole sunt entități socio-economice speciale care pentru a-și atinge obiectivele trebuie să fie ghidate să se asocieze în organizații profesionale reprezentative specifice lor, nu amestecate cu toate celelalte entități/organizații profesionale pentru că se va crea haos și nu vor reuși să aibă efectul reiterat în principiile cooperatiste atât pentru sectorul agroalimentar cât și pentru România, așa cum îl are pentru celelalte state unde sunt cooperative agricole eficiente de zeci de ani.

	20.
	Art. 76.-

 
b) scutirea de la plata impozitului pe profit a cooperativelor agricole prevăzute la art. 6 lit. b)-e), astfel: pentru primii 5 ani de la data intrării în producţie în cazul celor nou-înfiinţate şi pentru o perioadă de 5 ani, începând cu luna următoare intrării în vigoare a prezentei legi, pentru cele deja înfiinţate care au realizat la data de 31 decembrie a anului calendaristic precedent o cifră de afaceri anuală netă de până la 3 000.000 euro, cursul de schimb fiind cel valabil la încheierea exerciţiului financiar în care s-a realizat cifra de afaceri;
	
	18.La articolul  76 alineatul (1), litera b) se modifică și va avea următorul cuprins:
b) scutirea de la plata impozitului pe profit a cooperativelor agricole prevăzute la art. 6 lit. b)-e1), astfel: pentru primii 5 ani de la începerea desfășurării activității în cazul celor nou-înfiinţate şi pentru o perioadă de 5 ani, pentru cele deja înfiinţate,  care  în anul fiscal precedent au evidențiat cantități de stocuri în proporție de minimum 70% din totalul acestora provenind  din tranzacții cu/pentru membrii cooperatori și/sau din producția proprie.
	

	 21.
	





































	1.La articolul 76 alineatul (1), după litera e) se introduce o nouă literă, lit.e1, cu următorul cuprins:

„(e1) scutirea cooperativelor agricole de la plata impozitului pe clădirile și terenurile utilizate în scopul deservirii membrilor cooperatori prin furnizarea de servicii destinate acestora în proporție de minimum 70%.”















	19.La articolul 76 după litera e) a alineatului (1) se introduce o nouă literă, lit.e1), cu următorul cuprins:
(e1) scutirea cooperativelor agricole de la plata impozitului pentru clădirile și terenurile aflate în patrimoniu, utilizate pentru prestarea de servicii către membrii cooperatori. Scutirea se acordă în condițiile în care în anul fiscal precedent la nivelul cooperativei agricole, minimum 70% din totalul cantităților de stocuri au provenit din tranzacții cu/pentru membrii cooperatori și/sau din producția proprie.







	Prin aceste amendamente se va stimula capitalizarea cooperativelor și realizarea de investiții în comun pentru valorificarea producției și integrarea acesteia astfel ca fermierii să primească cotă parte din valoarea adăugată pe termen lung și perenizarea acestei forme statutare care îi va sprijini să facă față competiției de pe piața unică și să crească eficiența economico-socială a întregii activități a membrilor și a zonei. În prezent sunt foarte puține cooperative agricole care au active și au desfășurat investiții în comun pentru a veni în sprijinul membrilor săi. Este nevoie de o încurajare a acestora pentru a-i încuraja să recupereze din decalajul care îl au față de alte cooperative din vest care funcționează de zeci de ani și cu care suntem în directă competiție. România este din păcate net exportatoare de materii prime, cereale și animale în viu.  Text agreat cu MFP.
· 1.507 cooperative agricole, din care 616 cu bilanț depus (40,87%);
· În 2018, cifra de afaceri totală a fost de 1.292.339.075 lei și a fost generată de 255 cooperative agricole (41,39% din cele care au depus bilanț, respectiv 16,9% din cele existente);
· În ceea ce privește profitul obținut de cooperativele agricole: 
· Profitul total la nivel national a fost de 20.056.440 lei;
· Marja profitului (% din cifra de afaceri) este de 1,55%;
· 241 din cooperative au obținut profit în 2018 (39,12% din cele care au depus bilanț);
· Impactul bugetar aferent anului fiscal 2018 pentru aplicarea art. 76 alin (1) lit. a)+b)=2.493.665‬lei(522.781 E), dacă vor fi accesate integral.
· În cazul implementării b) nou propus impactul bugetar ar fi de 2.493.665‬lei(522.781 E)+ 715.360 lei (149.971 Euro). 
Prin acest articol se stimulează adăugarea valorii adăugate producției primare în comun și scurtarea actorilor implicați în lanțul alimentar. 
Este mult mai eficient și durabil să realizezi investiții în comun pentru toți membri unei cooperative decât să fie realizată aceeași investiție pentru fiecare fermier în parte la o scară mai mică. Este propus 70% pentru a stimula furnizarea de servicii pentru membrii. 
Modificările propuse la lit. b). și e1). vor fi aplicabile începând cu anului 2021.

Textul alin. (4) este agreat cu MFP. MFP consideră că facilitățile pentru celelalte categorii de beneficiari, altele decat membrii cooperatori si cooperative agricole trebuiesc incluse în actele normative specifice care le reglementează modalitatea de înființare și funcționare.

	
	



(4) Stabilirea criteriilor potrivit cărora membrii cooperatori vor beneficia de scutirile prevăzute la alin. (1) lit. e) se va face prin ordin comun al ministrului agriculturii și dezvoltării rurale, ministrului finanțelor publice și ministrului dezvoltării regionale și administrației publice.

	2.La articolul 76, alineatul (4) se modifică și va avea următorul cuprins:
„(4) Stabilirea criteriilor potrivit cărora membrii cooperatori și membrii grupurilor sau organizațiilor de producători vor beneficia de scutirile prevăzute la alin. (1) lit. e) se va face prin ordin comun al ministrului agriculturii și dezvoltării rurale, ministrului finanțelor publice și ministrului dezvoltării regionale și administrației publice.”
	20.La articolul 76, alineatul (4) se modifică și va avea următorul cuprins:
(4) Stabilirea criteriilor și modalităților potrivit cărora membrii cooperatori și cooperativele agricole  vor beneficia de scutirile prevăzute la alin. (1) lit.  b), e) și e1) se va face prin ordin comun al ministrului agriculturii și dezvoltării rurale, ministrului finanțelor publice și ministrului  lucrărilor publice, dezvoltării și administrației.
	

	22.
	
	3.La articolul 761, după alineatul (2) se introduc trei noi alineate, alin.(3) și (4), cu următorul cuprins:
(3) Dispozițiile prevăzute la art. 76, lit. a) - f) se aplică și grupurilor/organizațiilor de producători constituite conform prevederilor Ordonanței Guvemului nr. 37/2005 privind recunoașterea și functionarea grupurilor și organizatiilor de producatori, pentru comercializarea produselor agricole și silvice, aprobată cu modificări și completari prin Legea nr.388/2005, cu modificările și completările ulterioare, Ordinului nr. 358/2016 pentru aprobarea normelor metodologice de aplicare a Ordonanței Guvernului nr. 37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice, Regulamentului (UE) nr. 1.308/2013 de instituire a unei organizari comune a piețelor produselor agricole și de abrogare a Regulamentelor ( CEE) nr. 922/72, (CEE) nr. 234/79,(CE) nr. 1.037/2001 și (CE) nr. 1.234/2007 ale Consiliului, Regulamentului de punere in aplicare (UE) nr. 892/2017 al Comisiei din 13 martie 2017 de stabilire a normelor de aplicare a Regulamentului (UE) nr. 1.308/2013 al Parlamentului European și al Consiliului in ceea ce privește sectorul fructelor și legumelor prelucrate, Ordinului nr. 406/2017 pentru aprobarea Normelor privind recunoașterea organizafiilor de producatori și a altor forme asociative din sectorul fructelor și legumelor si modul de accesare a sprijinului financiar de catre acestea, precum și Ordinul nr. 694/2008 privind conditiile de recunoaștere a organizatiilor de producatori și a grupurilor de producatori recunoscute prelirninar in sectorul fructe și legume, precum și modul de accesare a sprijinului financiar de catre acestea.
(4) La cererea oricărui membru al cooperativei precum şi a Oficiului Naţional al Registrului Comerţului, tribunalul va putea pronunţa dizolvarea cooperativei/societăţii cooperative agricole în cazul în care: 
a). cooperativa nu şi-a depus situaţiile financiare anuale şi, după caz, situaţiile financiare anuale consolidate, precum şi raportările contabile la unităţile teritoriale ale Ministerului Finanţelor Publice, în termenul prevăzut de lege, dacă perioada de întârziere depăşeşte 3 ani;
b) nu mai este o întreprindere activă, a încetat activitatea cooperativei sau nu a fost reluată activitatea după perioada de inactivitate temporară, anunţată organelor fiscale şi înscrisă în registrul comerţului, perioadă care nu poate depăşi 3 ani de la data înscrierii în registrul comerţului;



(5) Cu 30 de zile înainte de împlinirea termenului prevăzut la alin. (4) lit. a) și b) Oficiul Naţional al Registrului Comerţului publică pe pagina sa de internet listele cu cooperativele agricole și societățile cooperative agricole care nu şi-au îndeplinit obligaţia. Fiecare oficiu al registrului comerţului afişează la sediul său lista cooperativelor și societăților cooperative agricole din circumscripţia sa care nu şi-au îndeplinit obligaţia de depunere a bilanțului, în condiţiile prezentei legi.
	21. La articolul 761, după alineatul (2) se introduc două noi alineate, alin.(3) și (4), cu următorul cuprins:
Se elimină


















































 








(3) La cererea oricărui membru al cooperativei agricole, precum şi a Oficiului Naţional al Registrului Comerţului, instanța de judecată va putea pronunţa dizolvarea cooperativei agricole  în cazul în care:

a) cooperativa agricolă nu şi-a depus situaţiile financiare anuale şi, după caz, situaţiile financiare anuale consolidate, precum şi raportările contabile la unităţile teritoriale ale Ministerului Finanţelor Publice, în termenul prevăzut de lege, dacă perioada de întârziere depăşeşte 2 ani;
b) nu mai este o cooperativă agricolă activă, a încetat activitatea cooperativei agricole sau nu a fost reluată activitatea după perioada de inactivitate temporară, anunţată organelor fiscale şi înscrisă în registrul comerţului, perioadă care nu poate depăşi 2 ani de la data înscrierii în registrul comerţului;

(4) Cu 30 de zile înainte de împlinirea termenului prevăzut la  alin. (3) lit. a) și b) Oficiul Naţional al Registrului Comerţului publică pe pagina sa de internet listele cu cooperativele agricole care nu şi-au îndeplinit obligaţia. Fiecare oficiu al registrului comerţului afişează la sediul său lista cooperativelor agricole din circumscripţia sa care nu şi-au îndeplinit obligaţia de depunere a bilanțului, în condiţiile prezentei legi.
	















	23.
	Art. 762-.  




(2)Registrul Naţional al Cooperativelor Agricole din România se realizează, se actualizează şi se administrează de către Ministerul Agriculturii şi Dezvoltării Rurale.


(3) Oficiul Naţional al Registrului Comerţului are obligaţia de a transmite anual Ministerului Agriculturii şi Dezvoltării
Rurale datele şi informaţiile referitoare la parcurgerea etapelor procedurale de înfiinţare şi declarare a situaţiilor financiare anuale, respectiv denumire forme juridice, codul C AEN - sector de activitate, cod fiscal, cifra de afaceri, profit
sau pierderi, număr de angajaţi, anul înfiinţării, localitatea, adresa şi datele de contact: reprezentant, telefon, fax, email.
	4.La articolul 762,  alin. (2)  se modifică  și va avea următorul cuprins:

(2) Registrul Național al Cooperativelor Agricole se realizează, actualizează,  administrează și se publică de către Ministerul Agriculturii și Dezvoltării Rurale, pe site-ul instituției.
	22.La articolul 762, alineatele (2) și (3) se modifică și vor avea  următorul cuprins:

(2)Nemodificat








(3)Oficiul Național al Registrului Comerțului are obligația de a transmite anual Ministerului Agriculturii și Dezvoltării Rurale datele și informațiile referitoare la parcurgerea etapelor procedurale de înființare și declarare a situațiilor financiare anuale, respectiv denumire forme juridice, codul CAEN – sector de activitate, cod fiscal, cifra de afaceri, profit sau pierderi, număr de membri, număr de angajați,  anul înființării, localitatea, adresa și datele de contact: reprezentant, telefon, e-mail.
	

	   24.
	
	
	Art.II.-
Prevederile art. 76 alin.(1) lit. b) și e1) și ale alin.(4) din Legea cooperației agricole nr. 566/2004, cu modificările și completările ulterioare, precum și cu cele aduse prin prezenta lege  intră în vigoare la 1 ianuarie 2021.
	

	25.
	
	
	Art.III.-
(1) În termen de 6 luni de la data intrării în vigoare a prezentei legi, cooperativele agricole existente au obligația  să-și actualizeze actele constitutive în conformitate cu prevederile Legii cooperației agricole nr. 566/2004, cu modificările și completările ulterioare, precum și cu cele aduse prin prezenta lege.
(2)Cooperativele agricole și membrii acestora nu se încadrează în categoria întreprinderilor afiliate. 
	Este obligatoriu ca cooperativa să aibe actele constitutive actualizate pentru a putea realiza și implementa o strategie concretă pe termen scurt, mediu și lung. Prin aceasta de fapt le dam sansa sa opereze modificarile in termen de maxim 6 luni după ce intra in vigoare, desi ar trebui sa obligatorii imediat. 
În conformitate cu art. 8 lit. d) din legea cooperației agricole, unul din principiile cooperatiste este cel al autonomiei și independenței cooperativei agricole, potrivit căruia cooperativele agricole sunt entități juridice autonome bazate pe autoajutorare și sunt controlate de către membrii lor, aceștia având până la maximum 20% din Capitalul social. 

	26.
	
	
	Art.IV.-
Legea cooperației agricole nr. 566/2004, cu modificările și completările ulterioare, precum și cu cele aduse prin prezenta lege se completează în mod corespunzător cu prevederile Legii nr. 1/2005 privind organizarea și funcționarea cooperației, republicată, cu modificările ulterioare.

